NaiveNeuron/SloPal huggingface dataset:
Krúpa, Juraj, poslanec NR SR (2022-03-17):
Vážený pán predsedajúci, predseda Národnej rady Slovenskej republiky rozhodnutím č. 981 zo 17. marca 2022 pridelil návrh vlády na skrátené legislatívne konanie o vládnom návrhu zákona o niektorých ďalších opatreniach v súvislosti so situáciou na Ukrajine na prerokovanie Výboru Národnej rady Slovenskej republiky pre obranu a bezpečnosť s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre obranu a bezpečnosť prerokoval návrh vlády na skrátené legislatívne konanie na svojej 66. schôdzi dňa 17. marca 2022 a prijal uznesenie č. 144, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona o niektorých opatreniach v súvislosti so situáciou na Ukrajine. Vážený pán predsedajúci, prosím, otvorte rozpravu.
Glváč, Martin, podpredseda NR SR (2019-10-15):
Ďakujem. S faktickými poznámkami nikto. Končím možnosť prihlásiť sa, vyhlasujem rozpravu za skončenú. Pani navrhovateľka nechce zaujať stanovisko. Pán spravodajca už aj povedal, kedy sa hlasuje, takže prerušujem rokovanie o tomto bode programu. Ďakujem za pochopenie a prajem vám pekný večer a zajtra pokračujeme o 9.00 hodine bodmi ministra hospodárstva. Pekný večer. (Prerušenie rokovania o 19.07 hodine.)
Jurinová, Erika, podpredsedníčka NR SR (2013-05-24):
Pán poslanec Mičovský.
Ďuriš Nicholsonová, Lucia, podpredsedníčka NR SR (2017-02-10):
A pre veľký úspech opäť pán poslanec Suchánek ako spravodajca prednesie spravodajskú informáciu.
Číž, Miroslav, podpredseda NR SR (2015-09-30):
Pán poslanec Kamenický.
I. Mikloš, podpredseda vlády a minister financií SR: (2006-03-15):
Cieľom návrhu zákona je zaviesť nový typ podielového fondu s investičnou stratégiou umožňujúcou investovania na trhu nehnuteľností, rozšíriť možnosti investovania podielových fondov do nástrojových rizikového kapitálu, odstrániť doteraz identifikované legislatívne bariéry brániace ďalšiemu rozvoju kolektívneho investovania, podrobnejšie upraviť podmienky samostatnej evidencie zaknihovaných podielových listov otvorených podielových fondov a reagovať v súlade s odporúčaním Európskej komisie a Výboru európskych regulátorov na vývoj v oblasti kolektívneho investovania na integrovanom kapitálovom trhu Európskej únie. Súčasťou návrhu je aj novela zákona o cenných papieroch a investičných službách. Ďakujem pekne za pozornosť.
Ľ. Martinák, poslanec: (2008-09-10):
V ďalšom si musíme uvedomiť ekonomickú stránku. Drevina smrek predstavuje v zložení nášho drevinového zloženia na Slovensku takmer 26 %. Jej podiel stále klesá, uvedomme si jednu vec, že drevina smrek je hlavnou drevinou ako stavebný materiál pre stavebné účely. Ďakujem.
Podmanický, Ján, poslanec NR SR (2013-03-15):
Ďakujem pekne za slovo. Vážený pán poslanec Škripek, s väčšinou toho, čo ste povedali, súhlasím, ale špeciálne chcem upozorniť na ten bod 22, o ktorom ste hovorili, to je ten nový osobitný motív z dôvodu nenávisti pre sexuálnu orientáciu. Takisto si myslím ako vy, že je úplne zbytočné zavádzať tento ďalší motív, pretože o písmeno vyššie je skoro ten istý motív, len všeobecnejšie formulovaný. Takže súhlasím s vami, že je to úplne zbytočná nadpráca. A rovnako tak tam vidím lobing nejakej skupiny, ktorá systematicky pracuje na tom, aby sa postupne posúvali tie hranice až tak, že o chvíľu väčšina bude diskriminovaná menšinou. Ja naozaj s týmto nesúhlasím a ja urobím všetko pre to, aby sa o tomto bode hlasovalo osobitne, prípadne vy, pán poslanec, v rozprave vystúpte a ja budem presviedčať aj pána ministra, aj svojich kolegov, nech nerobíme toto, nech nepokračujeme v tomto trende. Lebo kam to pôjde, vážení kolegovia? Kúsok po kúsku, až do zničenia tejto spoločnosti, zničenia našej kultúry, zničenia našich tradícií? Ja to nechcem. Ja to nechcem, a preto ja isto budem robiť všetko pre to, aby sme nerobili takéto kroky.
Hrnčiar, Andrej, podpredseda NR SR (2017-02-02):
Poprosím vás o kľud v rokovacej sále.
Podmanický, Ján, poslanec NR SR (2021-09-28):
Ďakujem za slovo. Vážený pán poslanec, ja nepochopím, čo sa tu vy vôbec vyjadrujete k tomu, že sa tu niekto rozhodne zabíjať iného človeka? Ja to nepochopím. Čo sa vôbec tu niekto vyjadruje k tomu, že niekto zabije svojho suseda? Však to je vec toho suseda. Prečo sa tu niekto vyjadruje k tomu, že tu niekto týra deti? Čo vás do toho? To je vec tej matky, ktorá týra tie deti. A vás nepochopím, pán poslanec, prečo sa tu vy vyjadrujete k tomu, že tu niekto zabíja svoje nenarodené dieťa? Ja to nepochopím. Čo sa tu vy ako muž k tomu vyjadrujete? Čo vás do toho? Keď si chce zabíjať, nech si zabíja. Prepáčte túto krátku hyperbolu, samozrejme, nemyslím to vážne, len som chcel ad absurdum priviesť argumentáciu jednej pani poslankyne na vás. Dámy a páni, celý problém je v tom, v tých našich antropológiách, ako vnímame vznik človeka. Ak vnímame vznik človeka, že človek začína od počatia, tak v takom prípade je táto debata, tento zákon legitímny. Ak raz hovoríme o človeku, tak tú tému musíme nastolovať, k tej téme sa musíme vyjadrovať. A keď tu niekto hľadá len podporné finančné mechanizmy na to, aby sa takéto dieťa mohlo narodiť, tak prosím vás, aj najväčší liberál za to musí dvihnúť roku a nediskutovať o tom. Ale samozrejme, ak niekto vníma človeka až do narodenia ako zhluk buniek, no tak potom áno, môže tu mať takéto fašistické návrhy, ktoré tu spomínala pani poslankyňa v červenom. Nestarajme sa do toho. Urobme to ako v Amerike, nech sa deti, nech idú deti na potrat pomaly v deviatom mesiaci, lebo je to právo žien.
Danko, Andrej, predseda NR SR (2019-05-10):
Ďakujem. Pán poslanec Bastrnák.
Markovič, Peter, poslanec NR SR (2011-05-19):
Ďakujem pekne. Ja som chcel len podporiť argument pána poslanca Novotného v súvislosti s modelom koncovej a pevnej siete, tak ako to navrhuje v zákone pán minister, pretože pôvodným zámerom bolo zvýšenie dostupnosti zdravotnej starostlivosti a nejaká garancia, ale pravda bola úplne iná, pretože išlo hlavne o presmerovanie finančných prostriedkov do štátnych zdravotníckych zariadení. Za ostatné obdobie sa zvýšili platby v štátnych zdravotníckych zariadeniach o 70 %. Pritom tieto vytvárajú najväčší dlh a dnes doktori a sestry sa nám vyhrážajú štrajkami. Takže kde sú tie peniaze, ktoré do týchto nemocníc odišli?
A. Belousovová, podpredsedníčka NR SR: (2010-03-03):
Opäť dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Tiborovi Lebockému, ktorý bude informovať Národnú radu o výsledku rokovania výborov o tomto návrhu zákona, odôvodní návrh a stanovisko gestorského výboru.
Sulík, Richard, predseda NR SR (2011-04-05):
Prosím, hlasujte teraz. (Hlasovanie.) Prítomných 150 poslancov, hlasovalo 85 za, 7 boli proti, 58 sa zdržalo. Tento návrh sme schválili.
Přidal, Alojz, poslanec NR SR (2013-03-19):
Pán predseda, dajte hlasovať o zákone ako celku, s odporúčaním gestorského výboru schváliť.
Kazda, Radovan, poslanec NR SR (2022-06-22):
Ďakujem. Vážený pán predseda, v rozprave vystúpili dvaja poslanci. Boli podané dva pozmeňujúce a doplňujúce návrhy. Pán predseda, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli dnes v rozprave.
Kaník, Ľudovít, poslanec NR SR (2010-09-08):
Hovoriť o tom, že to je návratné, čo sa dalo Cargu, je tak iluzórne a myslím si, že to veľmi dobre vedia aj tí, čo to navrhovali. Je to len iný spôsob, ako odliať zo štátneho rozpočtu peniaze, aby v nejakej firme, ktorá je pod politickým vplyvom, sa ľahšie tieto peniaze prerozdeľovali, ale určite nie vo verejnom záujme. Úplne konkrétne môžme hovoriť, súčasná zadlženosť je niekde na úrovni 430 mil. eur, a keby sa aj Cargo vrátilo na pôvodné výkony, ktoré malo pred krízou, za pätnásť rokov by to nevedelo vrátiť. Čiže je to úplná hlúposť, že je to návratná výpomoc. Je to proste naliatie peňazí do firmy a potom následne sa lepšie dá s týmto hospodáriť; hospodáriť v úvodzovkách. Zaujalo ma ešte, čo pán Číž hovoril, ako nás tu vyzýva, že však my určite by sme tam dali dobrých manažérov a vedeli by sme to dobre spravovať. No áno, ja si myslím, že áno. A vy by ste sa o to viac tešili na to, že raz, keď sa znova koleso politické otočí a dostanete sa do vlády, dostanete opäť sa k plnému stolu a opäť ho rozkradnete do hlbokého mínusu.
Kamenický, Ladislav, poslanec NR SR (2015-09-22):
Pán predseda, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Hort, Milan, podpredseda NR SR (2011-02-01):
Reagovať na faktické poznámky bude teraz pán poslanec Novotný.
Laššáková, Jana, podpredsedníčka NR SR (2014-05-13):
Pán poslanec Novotný, nech sa páči.
Karahuta, Jaroslav, poslanec NR SR (2021-05-03):
Ďakujem pekne za slovo. Ja chcem podporiť tú myšlienku pána ministra Budaja, týkajúcu sa zberu, zberu potravinového odpadu. Bohužiaľ, je to škaredé slovo, odpad. Totiž na Slovensku, na Slovensku sa vyhodí až 30 % odpadu, pričom 15 % rodín na Slovensku si nemôže dovoliť každý deň dať si kompletný obed. Musíme si uvedomiť, že na Slovensku každý jeden občan vyhodí 100 kg potravín, na svete, v Európskej únii sa vyhodí až 22 mil. ton potravín a v rámci celého sveta je to 1,2 mld. ton potravín, pritom milióny ľudí, možno miliarda, nemám presný údaj, denne hladuje a nemôže si dovoliť v podstate ani kúsok chleba. Je to dopad, dopad zlého hospodárenia, zlej politiky v oblasti produkcie potravín a ja to dlhodobo tvrdím a stále si za tým budem stáť a som rád, že v programovom vyhlásení vlády je jednoznačne explicitne daná podpora regionálnej produkcie potravín, pretože tá príčina toho nehospodárneho nakladania potravín je globálna produkcia, kde prvá je cena, druhá je kvalita. Ten dôsledok, to je tých 30 % vyhodených potravín na Slovensku, resp. 100 kg potravín na osobu. Aké riešenie? Riešenie je iba jedno. Je to podpora lokálnej produkcie, kde prvá bude kvalita, regionálna podpora, až druhá bude tá cena. Samozrejme, je to pre ľudí s nízkymi príjmami ťažko počúvateľné, ale na druhej strane, pokiaľ budeme vyhadzovať takéto množstvo potravín, tak sme potom v podstate v očiach tých ostatných ľudí doslova šialenci, preto aspoň takto zachráňme tie potraviny a zberajme ich a využime ich na, z hľadiska, z hľadiska udržiavania kvality pôdy. Ďakujem pekne.
Šeliga, Juraj, podpredseda NR SR (2020-09-23):
Páni; prepáčte, pán poslanec Taraba; vy ste prihlásený do rozpravy a vy za chvíľku budete spravodajcovať. Pokojne nahlas pred všetkými si to môžte vysvetliť, nechajte pána poslanca Tarabu, nech v pokoji predstaví tento zákon a potom aj nás môžte vy dvaja zapojiť do diskusie. Ďakujem pekne.
Jurinová, Erika, podpredsedníčka NR SR (2014-10-16):
S reakciou na faktické poznámky pán poslanec Mičovský.
Fronc, Martin, poslanec NR SR (2014-06-05):
Ďakujem pekne. Ja by som najprv kolegovi Hlinovi poďakoval, že ma zaradil medzi mladých predkladateľov, čo mi v celku lichotí (vyslovené s pobavením), i keď asi to nebude až úplne tak pravda, no. Ale k samotnému návrhu vcelku krátko. Viete, do roku 1966, dokonca aj študenti, vtedy sa to volalo nie gymnázium ale SVŠ-ka, teda tí, ktorí v budúcnosti, sa predpokladalo, že budú študovať na vysokých školách, a to bola príprava na vysokú školu, raz v týždni chodili do podniku na výrobnú prax a za tie tri roky súčasne získali aj výučný list v inej profesii, aby mali istú rezervu. Do roku 1966 to fungovalo. A tí, ktorí študovali učňovské odbory a  praktické odbory, naozaj mali v dostatočnom rozsahu prax. A musím povedať, že keď sem prišli významné veľké firmy, napríklad Peugeot Citroën, tak súčasťou zmluvy pri ich príchode bolo aj zabezpečenie ich vzdelávania a prípravy. A oni mali špeciálne podmienky, oni sa vybavili technológiou, prístrojmi a my sme im museli dať školu. A rovnako si aj vysoko kvalifikované kádre pripravili, zase dali prístroje a pripravili si študijný odbor na vysokej škole, na Slovenskej technickej univerzite. Čiže tá starostlivosť o budúcich zamestnancov tu bola. Žiaľbohu, na Slovensku, ja tomu nie celkom rozumiem, ale pravdou je, že aj veľké podniky a vlastne hlavne také, ktoré sa zaoberajú stavebnou činnosťou a ktoré otáčajú miliardy, miliardy, nie sú schopné a ochotné investovať doslova pár tisíc eur do budúcich svojich zamestnancov. Preto si myslím, že tento návrh je rozumný a je dobrý v tom, že je aj návrh, aby to bolo finančné krytie celého návrhu, aby to pomohlo. Ja som presvedčený, že odbornému vzdelávaniu a takejto príprave je potrebné venovať aj primeraný priestor praxe. Pokiaľ to nebude, tak, žiaľbohu, asi tá príprava nebude taká, aká má byť. Čiže chcem vás požiadať vzhľadom na to, že nejde o žiaden politický zákon v tomto duchu, že by sme sa mali v niečom líšiť, o podporu toho zákona. Ďakujem.
Urban, Miroslav, poslanec NR SR (2021-03-17):
Ďakujem za slovo. Ďakujem aj pani Sulanovej za ozaj pekný príspevok do rozpravy. Ja ako konzervatívny poslanec som jednoznačne za tradičné hodnoty. Jednoznačne akceptujem rodinu ako zväzok muža a ženy. Tá nová ideológia LGBTI, áno, akože tí ľudia medzi nami sú. A akceptujem to, že tu sú, ale myslím si, že nie je vhodné, aby mali nejaké extra nadpráva, aby sa porovnávala takáto rodina z tohto prostredia so štandardnou rodinou muža a ženy. Čiže v tomto máme určite jasno a takýto zákon určite podporíme. Treba predovšetkým stavať na rodine, rodine tradičnej, to má zmysel. Ďakujem.
Krajčír, Ľuboš, poslanec NR SR (2022-02-08):
Ďakujem pekne za slovo. Pani kolegyňa, som rád, že naozaj ste pochválili pána kolegu Holého, pána podpredsedu vlády, z toho dôvodu, že naozaj zmena stavebného zákona, vieme aj historicky, je veľmi náročná. Momentálne súčasný stavebný zákon je tu od roku 1976. Ja pôsobím aj v komunálnej politike, mám prehľad o tom, akým spôsobom to funguje a, žiaľbohu, dnes tie zdĺhavé povoľovacie procesy sú v priemere niekde okolo 300 dní. Momentálne tento nový stavebný zákon by to umožnil na nejakých 30 dňoch. Viete, dnes treba aj k tým územným plánom si povedať, bežne ľudia, s ktorými sa má človek možnosť stretávať, sú problémy, keď staviate dom, tak najprv si vyžiadajú jedny papiere, druhé, tretie, potom im to nie je dobré a všetko sa to vždy navyšuje, na konci zistíme, že vlastne to, čo má sused, ďalší sused, ktokoľvek iný čo mohol postaviť, to mohol bez problémov, ale u nás nastáva ten problém, toto všetko tu chceme odbremeniť. Chceme, aby jasný územný plán, ktorý bude hovoriť, môžem tu stavať za takýchto podmienok, je to v poriadku, do 30 dní bude vydané stavebné povolenie, je to okej. Ale nie, aby sa toto motalo nejakých 300 dní a si tu každý staval, ako chce. K tomu, čo vy ste kritizovali pani ministerku kultúry, áno, máte pravdu a ja verím tomu, že teda, tak ako to povedal aj verejne pán kolega Holý, je priestor na diskusiu. Nech príde so svojimi pripomienkami, teda ak, verím tomu, že ich má, nech príde s nimi a poďme o tom diskutovať. Naozaj, však aj my sme za tých pamiatkarov, aby tu tie pamiatky sa naozaj obnovovali čo najjednoduchšie. Ďakujem.
Hrušovský, Pavol, podpredseda NR SR (2010-09-07):
Páni poslanci, hlasujeme o návrhu tak, ako ho predniesol pán spoločný spravodajca, pán poslanec Mikuš. (Hlasovanie.) 107 prítomných, 85 za, 21 sa zdržalo, 1 nehlasoval. Návrh sme schválili. Poprosím pána poslanca Přidala, aby z poverenia gestorského výboru pre hospodárstvo, výstavbu a dopravu predložil Národnej rade návrhy uznesení k prerokovávanému vládnemu návrhu zákona, ktorým sa mení a dopĺňa zákon 331 o orgánoch štátnej správy vo veciach drogových prekurzorov. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 331/2005 Z. z. o orgánoch štátnej správy vo veciach drogových prekurzorov a o zmene a doplnení niektorých zákonov a ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v zmení neskorších predpisov , tlač. 50.)
K. Tóthová, poslankyňa: (2008-09-17):
Ale robiť silnú kritiku legislatívnemu návrhu, ktorý niečo naviac dáva z takého pohľadu, že ešte viac by sme mohli dať, ešte viac, ešte viac, ja to chápem. Ja si viem predstaviť model, že by sme dali maximálne viac a neúrekom. Lenže je tu aj štátny rozpočet, sú tu určité možnosti. A treba brať do úvahy aj postupnosť krokov, ktorými budeme zlepšovať sociálnu situáciu tých ľudí, ktorí sa dostali skutočne do nezávideniahodnej situácie. A veľmi ťažko sa počúva kritika opozície, ktorá viac než 5 mil. financií za minulé obdobie vrátila do štátneho rozpočtu, pretože nevyužila tie možnosti, ktoré dával zákon, vylepšiť zlú situáciu občanov. A aj tam, kde to bolo možné podľa zákona priznať, neboli tie peniaze priznané a boli vrátené do štátneho rozpočtu. Takže myslím, že prestrelka má určitý už predvolebný ráz, čo je neželateľné. A poďme rokovať ďalej a podporme tento legislatívny návrh. Ďakujem za pozornosť.
Kamenický, Ladislav, poslanec NR SR (2014-10-30):
Ďalší pozmeňujúci návrh podal poslanec Jozef Mihál. Dajte, prosím, pán predseda, o tomto hlasovať.
Hrnčiar, Andrej, podpredseda NR SR (2019-03-29):
Pani podpredsedníčka, reakcia na faktické poznámky.
B. Bugár, podpredseda NR SR: (2004-06-24):
P. Bódy, poslanec: Veľmi pekne ďakujem, pán predseda, za slovo. Vážený pán predseda, vážené kolegyne, kolegovia, ja chcem poďakovať Ľubke Navrátilovej, pani kolegyni Navrátilovej za veľmi presnú identifikáciu problému, ale chcem ešte povedať jednu ďalšiu vetu, a to je tá, že Slobodné fórum bude naďalej koketovať s myšlienkou v ďalšom  období,  ešte v  tomto roku o zvýšenie ďalších 1 000 korún. Ďakujem za slovo.
Cigániková, Jana, poslankyňa NR SR (2019-11-29):
Dobre. Ďakujem pekne. A potom by som chcela, aby ste chceli aj od ministrov, aby neklamali. Bolo by to rovnako účinné. (Rečníčka zbiera roztrhnuté papiere, ktoré hodila pred rečnícky pult. Po ich pozbieraní ich zámerne položila na lavicu predsedajúceho.)
Ďuriš Nicholsonová, Lucia, podpredsedníčka NR SR (2017-06-21):
Pán poslanec Dostál, nech sa páči.
Figeľ, Ján, podpredseda NR SR (2015-01-30):
Nech sa páči, Helena Mezenská.
Paška, Pavol, predseda NR SR (2013-06-25):
Ďakujem. Takže, zvolávam poslanecké grémium.
A. Belousovová, podpredsedníčka NR SR: (2007-03-22):
Dávam teraz slovo spoločnému spravodajcovi z výboru pre hospodársku politiku poslancovi Tiborovi Glendovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán poslanec.
Mazurek, Milan, poslanec NR SR (2020-12-08):
Tak príde ma tu vyrušovať účelovo a ja som... (Prerušenie vystúpenia predsedajúcim.)
Paška, Pavol, predseda NR SR (2013-02-05):
Pán poslanec Hlina, vaša reakcia.
Bugár, Béla, podpredseda NR SR (2017-05-18):
Pán minister, chcete ešte? Nech sa páči.
P. Paška, predseda NR SR: (2010-04-27):
A teraz budeme hlasovať o návrhu ako o celku. Hlasujeme. (Hlasovanie.) 84 prítomných, 75 za, 2 proti, 4 sa zdržali. 3 nehlasovali. Návrh zákona o konkurze a reštrukturalizácii sme neschválili. Pani poslankyňa, poprosím vás, aby ste uviedli hlasovanie o zákone č. 244 o rozhodcovskom konaní, je to tlač 1524, ktorý vrátil pán prezident na opätovné prerokovanie. (Hlasovanie o zákone z 9. marca 2010, ktorým sa mení a dopĺňa zákon č. 244/2002 Z. z. o rozhodcovskom konaní v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1524.)
P. Hrušovský, predseda NR SR: (2003-01-14):
Ďakujem pánovi poslancovi Jarjabkovi a prosím teraz pána ministra školstva, aby z poverenia vlády Slovenskej republiky predložil návrh kandidáta na voľbu za člena Dozornej rady Fondu detí a mládeže, ktorý prerokúvame ako tlač 130.
Paška, Pavol, predseda NR SR (2013-07-02):
(Povedané súbežne s rečníkom.) Pozrite, kamery bežia, už budete, pán Hlina, určite minimálne desať minút vo všetkých médiách, cieľ ste si splnili.
Mihál, Jozef, poslanec NR SR (2013-07-01):
Ďakujem. Rozprava bola síce skromná, ale čo možno očakávať, keď tu dokonca ani najväčší bojovník za prítomnosť poslancov od deviatej do dvadsiatej štvrtej či koľkej pán Hlina nie je prítomný, ktorého by táto téma mohla zaujímať, pretože súčasťou portfólia jeho prezencie v tomto parlamente je aj boj proti finančným skupinám. Tu mal výbornú možnosť vystúpiť a povedať pár slov na adresu jednej z ďalších finančných skupín. Áno, nie je to PENTA, je to tá iná finančná skupina, ktorá je tak trošku v pozadí celého toho, o čom som tu aj ja hovoril. Chcem zdôrazniť ešte raz, trošku nadviažem na slová predrečníkov, náš druhý pilier je systém, ktorý je svojím spôsobom ťažko porovnateľný s tým, ako fungujú americké banky, pretože v našom druhom pilieri sú veľmi silné regulácie, je dohľad Národnej banky. Každý jeden deň, každý jeden deň Národná banka dostáva podrobné reporty o tom, správcovská spoločnosť ako urobila nejaký pohyb v portfóliu, čo kúpila, čo predala akým spôsobom. Samozrejme, je tam dodržané príslušné toto tajomstvo bankové a tak ďalej. Čiže ako sporitelia sa to nemôžeme dozvedieť. Tu platí určitá tá ochrana obchodného know-how. Ale Národná banka ako dohľad funguje veľmi dobre. Naozaj, môžeme tomu systému veriť. Sú tu depozitári. Všetko sú to renomované spoločnosti, v drvivej väčšine spoločnosti, ktoré globálne pôsobia či už na svete alebo v Európe. A nejde naozaj o nejakých potrimiskárov, prepáčte mi za tento výraz, a o nejakých špekulantov. Ale napriek tomu si myslím, že táto novela má svoj zmysel, pretože svojím spôsobom reaguje na to, čo v praxi vidíme. Tá prax je taká, aká je. A preto je aj potrebné reagovať na to, čo sa deje v správcovských spoločnostiach. Stačí si pozrieť portfólia cez mesačné správy, ktoré sú zverejnené na internete, a veľmi ľahko pochopíte, ak sa aspoň trošku vyznáte do toho, čo je, kto je, ako je, o čo tu v tomto prípade ide. To konanie istej správcovskej spoločnosti nepovažujem za príliš férové. Považujem ho za poškodzujúce svojich klientov, svojich sporiteľov. To je môj osobný názor, podložený aj tým, že keď si teda pozriete portfóliá iných spoločností, tak majú trošku iný prístup k investovaniu. A pokiaľ ide o zvýšenie informovanosti sporiteľov, opakujem ešte raz, nemôže byť na škodu, aby sporiteľ okrem tých tzv. veľkých investícií, ktoré sa nachádzajú v portfóliu, v správcovskej spoločnosti, videl portfólio do najmenšieho šrôbika, do posledného detailu, aby videl každú jednu akciu, respektíve investíciu do podielového fondu kompletne rozobranú, aby mal jasné, kam boli použité jeho prostriedky, a aby prípadne v súlade s možnosťami, ktoré mu dáva zákon, sa rozhodol, či v takej DSS-ke, ktorá takýmto spôsobom spravuje jeho prostriedky, zostane alebo využije zákonnú možnosť a presunie sa aj so svojím majetkom do inej DSS-ky, ktorú bude považovať za lepšiu, pokiaľ ide o investovanie jeho prostriedkov na budúci dôchodok. Ďakujem pekne.
P. Hrušovský, podpredseda NR SR: (2002-06-20):
(Hlasovanie.) Prítomných je 105 poslancov, za 103, proti 1, zdržal sa 1. Konštatujem, že Národná rada Slovenskej republiky schválila návrh skupiny poslancov na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých ďalších zákonov. Páni poslanci, teraz pristúpime k hlasovaniu o návrhoch uznesení, ktoré treba prijať k informácii predsedu Najvyššieho kontrolného úradu Slovenskej republiky o zisteniach Najvyššieho kontrolného úradu pri uprednostňovaní údajne najvýhodnejšej ponuky na nákup 35 ľahkých súprav pre Železničnú spoločnosť, a. s., zo strany predsedu výberovej komisie Miroslava Dz . Budeme hlasovať o návrhu, ktorým Národná rada berie na vedomie informáciu predsedu Najvyššieho kontrolného úradu Slovenskej republiky, potom odporúčam hlasovať o dvoch návrhoch uznesení, ktoré podali v rámci svojich pripomienok pán poslanec Brňák, ktoré doplnil pán poslanec Jarjabek, a o návrhu uznesenia, ktoré predložil pán poslanec Paška. Teraz dávam hlasovať o návrhu, ktorým Národná rada berie na vedomie informáciu predsedu Najvyššieho kontrolného úradu. Prezentujme sa a hlasujme. (Hlasovanie.) Prítomných je 104 poslancov, za 91, zdržalo sa 7, nehlasovalo 6. Návrh sme schválili. Návrh na uznesenie podal pán poslanec Brňák, ktorý žiada, že „Národná rada žiada generálneho prokurátora, aby počas 61. schôdze podal dňa 28. 6. 2002 o 9.00 hodine Národnej rade Slovenskej republiky informáciu o stave šetrenia podozrenia zo spáchania trestného činu v predmetnej kauze“. Pán poslanec Jarjabek navrhol rozšíriť toto uznesenie o to, aby nielen generálny prokurátor, ale aj minister vnútra podal obdobnú informáciu k tomuto bodu. Súhlasíte s tým, aby bol tento jeho návrh zapracovaný? (Súhlasná reakcia pléna.) Prezentujme sa, páni poslanci, a hlasujme. Páni poslanci, pán predseda žiada ešte pred vyhlásením výsledku hlasovania vyjadriť sa k tomuto bodu programu, preto vyhlasujem toto hlasovanie za... (Ruch v sále.) ...počkajte, páni poslanci, za neplatné. Ruším výsledky tohto hlasovania. Pán predseda. J. Migaš, predseda NR SR: Panie poslankyne, páni poslanci, k tomu, čo navrhol pán poslanec Brňák a čo doplňuje pán poslanec Jarjabek, ja by som sa chcel skôr s prosbou na vás obrátiť a so stanoviskom. Dvadsiateho ôsmeho vystupuje v Národnej rade pán prezident o stave republiky. Chcem sa na vás obrátiť, či by nebolo dobré až po vystúpení pána prezidenta, čiže po dvadsiatom ôsmom, túto informáciu, ktorú žiada, alebo má Národná rada o tom rozhodnúť, požiadať informáciu od generálneho prokurátora.
Kollár, Boris, predseda NR SR (2022-03-22):
Áno, je to tak.
Zmajkovičová, Renáta, podpredsedníčka NR SR (2013-10-24):
Faktické poznámky na vystúpenie pána poslanca. Jedna. Uzatváram možnosť prihlásiť sa. Pani poslankyňa Mezenská.
P. Hrušovský, podpredseda NR SR: (2001-10-03):
Pani poslankyňa Marta Aibeková, prerušili sme rokovanie pri 40. bode programu, ktorým je návrh poslanca Palka. Mal vystúpiť pán spoločný spravodajca, keďže tu nie je prítomný a je členom výboru pre obranu a bezpečnosť a navrhovateľom tohto návrhu zákona je jeho predseda, takže nemáme kompetenciu ďalšieho, ktorý by poveril. Pani poslankyňa Tóthová by si priala, keby sme mohli prerokovať teraz jej zákon, keby bol všeobecný súhlas. Ja by som odporučil... (Reakcie z pléna.) Pani poslankyňa, prepáčte, naozaj tu ide o dohodu v tejto chvíli. (Reakcie z pléna.) Počkaj, počkaj, pán poslanec! Pani poslankyňa Tóthová súhlasí s tým, aby sme teraz prerokovali jej návrh. (Reakcia poslankyne.) Pani poslankyňa, zajtra dopoludnia. Zajtra dopoludnia, pretože je už tu trošku nedorozumenie, ktoré spôsobuje v tejto chvíli zmätok v rokovacej sále, aby sme sa nedostali do situácie... (Reakcia z pléna.) Nie, nie je súhlas, páni poslanci. (Reakcie z pléna.) Pán poslanec Cuper vyjadruje nesúhlas, tak vyriešte si v poslaneckom klube HZDS svoje problémy a potom... (Reakcia z pléna.) Pán poslanec Cuper, nenamietate? (Reakcia poslanca.) Problém je, pani poslankyňa, v tom, že nie je tu prítomný spravodajca, ktorým je pán poslanec Krajči. (Reakcia poslankyne.) Páni poslanci, poslankyne, prerušujem rokovanie. Už nediskutujeme viacej. Zajtra ráno o 9.00 hodine pokračujeme hlasovaním o návrhoch zákonov. (Prerušenie rokovania o 19.26 hodine.)
Mizík, Stanislav, poslanec NR SR (2018-12-03):
Ďakujem za slovo. Pán Klus, keď hovoríte o hrôzach Islamského štátu, t. j. hlavne znásilňovanie a odrezávanie hláv, tak potom hovorte aj o hrôze rozrezaného novinára, ktorého rozrezali Saudi, najlepší spojenci Spojených štátov, ktoré nič moc proti tomu neurobili. A ten rozrezaný novinár Chášukdží ani nevstal z mŕtvych ako pán Skripaľ. Ďakujem za slovo.
F. Mikloško, poslanec: (2007-10-18):
Posledných 8 rokov, čo by sme boli pri vláde, boli ministri Kňažko, Chmel, bol som v komisii, ktorá sa snažila hľadať nejaké riešenie. Musím sa priznať, že sme boli bezradní a skoro sme inklinovali k tomu zástrčkovému takzvanému, tam sme videli nejakú možno záruku. A ja súhlasím s tým, že sa nejako treba rozhodnúť. Diskusia neviedla nikam, treba sa rozhodnúť pre médium financované občanmi cez zástrčkový zákon, ale podotýkam, že tam nie je ešte vyriešená voľba riaditeľa, tá je stále politická, pretože parlament volí členov rady a parlament, čiže to nie je vyriešené celkom nezávisle, alebo médiá financované zo štátneho rozpočtu nepriamo občanmi, ale to znamená štátne médiá, alebo či chceme, alebo nechceme, jednoducho to ministerstvo financií má posledné slovo v tom rozpočte. Treba sa už rozhodnúť, prešlo 15 rokov samostatnej republiky. Nenašli sme žiadne riešenie.
M. Číž, podpredseda NR SR: (2008-03-27):
Ďalším, ktorý položil otázku, je pán poslanec Gábor Gál. Je prítomný. Otázku položil ministrovi financií Slovenskej republiky Jánovi Počiatkovi. Otázka znie: „Pán minister, prečo vláda neznižuje dlh štátu v období silného ekonomického rastu?“ V zastúpení pána ministra, tak ako to uviedol predseda vlády, odpovie pán minister Vážny. Má slovo. Poprosím oznámiť ukončenie odpovede.
Bugár, Béla, podpredseda NR SR (2018-10-24):
Vážené panie poslankyne, páni poslanci, dovoľte, aby som vám oznámil výsledok rokovania poslaneckého grémia. Budem hovoriť o väčšinovom rozhodnutí poslaneckého grémia. Budeme teraz rokovať, kým neskončíme všetky body, a potom pristúpime k odhlasovaniu prerokovaných jednak zákonov, jednak aj tajná voľba bude na konci. Okrem toho dohoda bola aj teda väčšinová aj na tom, že sa vypustí bod, tá pracovná definícia antisemitizmu, a teraz sa o tom rokovať nebude a bude na najbližšej, to znamená novembrovej, schôdzi zaradený normálne do, do bodov, teda medzi body programu ďalšej schôdze. Takže toto je výsledok. To znamená, že teraz sa hlasovať nebude, budeme pokračovať v rokovaní. Takže prosím pána ministra, aby zaujal miesto určené pre navrhovateľa, takisto aj pána spravodajcu. A pán poslanec Matovič je ďalší vystupujúci v rozprave. (Ruch v sále.) Páni poslanci, páni poslanci, trošku tichšie.
M. Dzurinda, poslanec: (2007-03-28):
Vy ste začali tak pôsobivo hovoriť, ako sa ťažko bráni ofenzíve veľmoci a možno niečo aj o tom viem, pán kolega Rydlo. Každý máme svoje záujmy, aj malí, aj veľkí, aj slabí, aj silní, a to inak nebolo a myslím si, že ani inak nebude, ale povedzte – my aj ja, ale chcem povedať, že áno, je našou povinnosťou niekedy sa brániť aj veľkým tlakom, ba aj tlakom, o ktorých si niekedy myslíme, že ich nezvládneme. Ale dovoľte mi, veľmi pekne vás prosím, aby ste sa neurazili, ale dovoľte mi otázku. Ako máme ako povedzme národ alebo krajina mať silu brániť sa veľmociam, keď poslanec nemá silu brániť sa tlaku svojho šéfa? A pritom Ústava Slovenskej republiky hovorí, že nie šéf, ale svedomie by malo viesť našu ruku pri hlasovaní. Je mi to ľúto, že som vám to musel povedať, ale tu nie sme filozofi alebo primárne filozofi, ale tu sme ľudia, ktorí v zastupiteľskej demokracii zastupujeme voličov, ktorí nám dali náš hlas a žiaľ alebo chvalabohu musíme tu a tam aj hlasovať. Toto považujem za nesmierne dôležité a aj za mravné. Kde budeme hľadať silu ako národ, keď ju nevieme hľadať sami v sebe ako ľudia, keď sme podobným tlakom vystavení. Každý musí začať sám od seba a najprv ukázať schopnosť niesť zodpovednosť za svoje vlastné osobné rozhodnutia. (Potlesk.)
Martvoň, Anton, poslanec NR SR (2014-01-29):
Ďakujem pekne. Pán poslanec Frešo, musím uznať, že bolo to čisto iba politické vystúpenie. Politické preto, lebo v podstate obvinili ste nás, že sme urobili agresívne gesto, alebo vláda urobila agresívne gesto tým, že umlčala pani ombudsmanku, lebo nie je naša a že sa jej nedovolilo vystúpiť. No, hovorím, znova to zopakujem, rokovací poriadok hovorí o umožnení udeliť slovo. A tu tým, že jej nebolo udelené slovo, ale bola vypočutá na iných fórach, podľa môjho názoru nedošlo vôbec k žiadnemu poníženiu. Uznávam jednu vec, že pani ombudsmanka je ústavný orgán. Jej kompetencie sú zakotvené v ústave. Je to podobné ako pri predsedovi Súdnej rady, ktorého kompetencie sú taktiež zakotvené v ústave. A čo je paradox, že to isté sa udialo toho 10. augusta 2010. Mne je jedno, že kto je na čele Súdnej rady, ide o predstaviteľa ústavného orgánu, tiež nebol váš a tu na pôde parlamentu mu nebolo umožnené vystúpenie taktiež k vymožiteľnosti práva. Ale viete, čo je ešte veľký paradox? Že práve o tom, či sa mu umožní vystúpiť, alebo nie, hlasovala aj pani, v tom čase pani poslankyňa, Dubovcová, ktorá nezahlasovala za, čiže mu neumožnila vystúpiť. Čiže tu je ten paradox, čo sa stal potom o rok a pol, že to isté sa udialo pani poslankyni, teda terajšej už ombudsmanke, ktorú si na druhej strane ako odborníčku vážim. Čiže nehovorte o agresívnych gestách, keď v podstate sa udialo niečo 10. augusta 2010, lebo niekto nebol váš, a potom sa niečo obdobné na základe možnosti, či sa dá vystúpiť, alebo nie, udialo potom v roku 2013. No a keď už hovoríme o agresívnych gestách, tak podľa mňa agresívnym gestom bol práve 11. júl 2012, keď ste s pánom poslancom Kaníkom vystúpili v rómskej osade, že chcete búrať čierne stavby a nastoliť tak zákon. To bolo... (Prerušenie vystúpenia časomerom.)
P. Hrušovský, predseda NR SR: (2003-12-12):
(Hlasovanie.) 147 prítomných, 42 za návrh, 73 proti, 32 sa zdržalo. Neschválili sme uvedený bod zo spoločnej správy.
Laurenčík, Milan, podpredseda NR SR (2021-12-14):
Ďakujem. Chce sa vyjadriť k rozprave, pán spravodajca? Ďakujem. Prerušujem rokovanie o tomto bode programu. Ďakujem vám obom. Kolegyne, kolegovia, predtým ako prejdeme k druhému čítaniu, by som chcel upozorniť pánov poslancov Medveckého a Kotlebu, aby si nasadili respirátory. Aj všetci ostatní, ktorí nemáte (reakcie z pléna), áno, registrujem. Bude nasledovať druhé čítanie o vládnom návrhu zákona, ktorým sa dopĺňa zákon č. 513/1991 Zb. Obchodný zákonník v znení neskorších predpisov, ktorý prerokúvame v skrátenom legislatívnom konaní. Vládny návrh zákona je pod tlačou 817, výsledky rokovania výboru sú v tlači 817a. Prosím pani ministerku spravodlivosti Slovenskej republiky, pani Máriu Kolíkovú, aby vládny návrh zákona odôvodnila. Pani ministerka, nech sa páči, máte slovo.
Hraško, Igor, poslanec NR SR (2012-10-24):
Ďakujem pekne, pani predsedajúca. Vážené kolegyne, vážení kolegovia, pán kolega Číž, išli ste ako guľomet a bolo skutočne náročné sledovať, či zaznejú aj nejaké múdre myšlienky. Možno aj zazneli, len mne tam nejak nerezonovali, v mojich ušiach. Ale hovorili ste o dialógu a o diskusii. Áno, tak by sa mali riešiť veci. Tak si najprv urobte poriadok vo svojich vlastných radoch! Vy prídete s hotovými riešeniami, ktoré sú samozrejme potom v rozpravách roznesené na kopytách, lebo sú zlé, škodlivé až devastačné. Tak ukážte, že chcete konštruktívne riešiť problémy! Povedzte mi, koľko pozmeňovákov ste od opozície pustili už za súčasného vášho vládnutia? To boli konkrétne riešenia, keď ste chceli konkrétne riešenia. Ale vy ste ich šmahom ruky zmietli zo stola. Tak o čom tuná rozprávate? O akej diskusii, o akom dialógu? No a poprosil by som aj kolegov z vašej strany, ktorí reagovali na váš príspevok, aby nehovorili, že terajšia opozícia v privatizácii rozpredala majetok štátu. Vy všetci ste pri tom boli, ale ja som nič neprivatizoval. Takže poprosil by som, treba vážiť slová do budúcnosti, treba hovoriť konkrétne a nie na tých, ktorí sú tuná v poslaneckých laviciach prvýkrát. No a už len jedna poznámka k diskusii, o tom, čo ste hovorili. Naozaj máte všetko načítané, ale ste tak neskutočne odtrhnutý od reality! Takže by som vás poprosil, že sa spamätajte, lebo vašimi opatreniami privediete Slovensko do hrobu.
Paška, Pavol, predseda NR SR (2012-11-06):
Nech sa páči, pán spravodajca.
Jílek, Rastislav, poslanec NR SR (2020-09-17):
Pán predsedajúci, chcem vás opätovne poprosiť, aby ste upozornili poslancov z Ľudovej strany Naše Slovensko, aby nosili rúško, tak, ako majú nosiť. A poslanec, ktorý podľa informácií bol test... pozitívne testovaný, ho nemá vôbec, takže boli by sme radi, ak by ste zabezpečili, aby títo poslanci... (Prerušenie vystúpenia predsedajúcim.)
I. Šimko, minister obrany SR: (2003-07-03):
Konsolidácia bezpečnostnej situácie v Afganistane je primárnou podmienkou na úspešný návrat k mierovému životu v Afganistane. Medzinárodné spoločenstvo poskytuje asistenciu pri obnove stability a rekonštrukcii infraštruktúry krajiny. Prítomnosť medzinárodných jednotiek v operácii Trvalá sloboda v spolupráci s medzinárodnými bezpečnostnými asistenčnými silami a asistenčnou misiou OSN v Afganistane má dlhodobý stabilizačný vplyv a zároveň pôsobí ako prevencia návratu extrémizmu do krajiny. Slovenská republika sa na procese vytvárania nového Afganistanu už takmer rok podieľa vyslaním ženijnej jednotky ozbrojených síl Slovenskej republiky. Táto jednotka plní dôležité úlohy rekonštrukcie pristávacej a vzletovej dráhy, úpravy ďalších letiskových plôch a budovania technickej infraštruktúry na letisku Baghlán. Národná rada vyslovila uznesením č. 2266 z 19. júna 2002 súhlas s pôsobením slovenskej ženijnej jednotky v operácii Trvalá sloboda. Predĺženie pôsobenia tejto jednotky v operácii do 31. augusta 2003 bolo odsúhlasené uznesením Národnej rady Slovenskej republiky č. 150 zo 14. januára tohto roka. Náklady na pôsobenie tejto jednotky do konca roku 2003 budú predstavovať 41,5 mil. Sk. Prípadné pôsobenie v roku 2004 si vyžiada finančné prostriedky vo výške 102,5 mil. Sk. Tieto náklady budú hradené výlučne z rozpočtovej kapitoly Ministerstva obrany Slovenskej republiky. Slovenská republika ďalším pôsobením jednotky v operácii Trvalá sloboda potvrdí konzistentnosť svojich zahraničnopolitických stanovísk ako krajina, ktorá je odhodlaná konkrétne prispievať do celosvetového boja s terorizmom. Z pohľadu ozbrojených síl Slovenskej republiky je to možnosť spolupôsobiť s ozbrojenými silami viacerých členských štátov severoatlantickej organizácie, čím sa zvyšuje pripravenosť Slovenskej republiky na vstup do aliancie. Vážené panie poslankyne, vážení páni poslanci, prosím vás, aby ste vyslovili súhlas s predĺžením pôsobenia ženijnej jednotky v operácii Trvalá sloboda v Afganistane. Ďakujem.
P. Hrušovský, predseda NR SR: (2004-05-27):
(Hlasovanie.) 124 prítomných, 98 za, 22 proti, 4 sa zdržali. Návrh sme schválili. Pani spoločná spravodajkyňa. M. Demeterová, poslankyňa: Pán predseda, tým sme hlasovali o všetkých pozmeňujúcich a doplňujúcich návrhoch. Prosím, aby ste dali hlasovať o postúpení návrhu zákona do tretieho čítania.
Čislák, Viliam, minister zdravotníctva SR (2014-11-25):
Ďakujem pekne. Vážený pán predsedajúci, vážené panie poslankyne, vážení páni poslanci, predložený návrh zákona zavádza zásadnú zmenu v oblasti odvodov poistného na verejné zdravotné poistenie, vďaka ktorej sa zvýši čistá mzda zamestnancom s nízkymi zárobkami. Zároveň dochádza ku kompenzácii zvýšených mzdových nákladov zamestnávateľa, ktoré súvisia so zvýšením minimálnej mzdy. Zavedením odpočítateľnej položky sa výrazne znížia odvody nízkopríjmových zamestnancov, čo môže pozitívne pocítiť až do 627-tisíc zamestnancov. Zároveň zamestnávateľom klesnú náklady na prácu v pásme od úrovne minimálnej mzdy do výšky 570 eur. Od tejto zmeny sa očakáva jednak zvýšenie záujmu zamestnávať, jednak rast motivácie legálne sa zamestnať. Vzhľadom na zvýšenie minimálnej mzdy na úroveň 380 eur na mesiac sa navrhuje odpočítateľná položka z vymeriavacieho základu zamestnanca, ktorý má príjem iba z pracovnoprávneho vzťahu, štátnozamestnaneckého vzťahu, služobného pomeru alebo obdobného pracovného vzťahu s vylúčením dohôd vykonávaných mimo pracovného pomeru, aby sa pozitívne ovplyvnil pomaly sa zotavujúci trh práce a zvýšila sa tak čistá minimálna mzda. Odpočítateľná položka sa bude alikvotne znižovať podľa odpracovaného obdobia a v ročnom zúčtovaní sa navrhuje, aby sa pomerne rozpočítavala medzi všetkých zamestnávateľov, ktorí vyplácajú príjem, ktorý je možné znížiť o odpočítateľnú položku. Ak má poistenec príjem nižší ako 380 eur mesačne, odpočítateľná položka sa uplatní najviac vo výške vyplateného príjmu. Maximálna ročná odpočítateľná položka bude vo výške 4 560 eur a táto suma sa bude znižovať o dvojnásobok sumy zvýšenia príjmu z pracovného pomeru, ako aj iného príjmu, a ďalšie príjmy zo zárobkovej činnosti podľa § 10b ods. 1 písm. b) až písm. e) zákon č. 580/2004 Z. z. Zamestnanec je povinný oznámiť zamestnávateľovi, že má nárok na uplatnenie odpočítateľnej položky a pri platení preddavkov na poistné sa odpočítateľná položka bude môcť uplatniť iba u jedného zamestnávateľa. Ak má zamestnanec viacerých zamestnávateľov, alebo je samostatne zárobkovo činnou osobou, odpočítateľná položka sa uplatní až v ročnom zúčtovaní poistného. V nadväznosti na zavedenie odvodovej odpočítateľnej položky sa zvyšuje sadzba poistného za poistencov štátu ako kompenzácia za výpadok príjmov u zdravotných poisťovní za osoby, ktoré si uplatnia odpočítateľnú položku. Vplyv návrhu zákona na rozpočet verejnej správy, na podnikateľské prostredie a na sociálne vplyvy je uvedený v doložke vybraných vplyvov. Návrh zákona nemá vplyv na životné prostredie a na informatizáciu spoločnosti. Návrh zákona je v súlade s Ústavou Slovenskej republiky, inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie. Ďakujem pekne za pozornosť.
Klus, Martin, podpredseda NR SR (2019-10-24):
Ďakujem pekne, pán minister. Opäť si poprosím, opäť poprosím o slovo spoločnú spravodajkyňu z ústavnoprávneho výboru pani poslankyňu Irén Sárközy, aby informovala Národnú radu o výsledku rokovania výboru o tomto návrhu vlády.
Šeliga, Juraj, podpredseda NR SR (2020-06-03):
Pán poslanec Krúpa.
Obrimčáková, Bibiána, poslankyňa NR SR (2010-12-10):
Ďakujem pekne za slovo. (Veľký ruch v sále.) Ďakujem pekne. Možno by bolo zaujímavé, keby ste si pozreli, pán poslanec Fronc, dostali ste ho určite, list Spoločnosti učiteľov nemeckého jazyka a germanistov Slovenska, ktorý ma svojím obsahom – a myslím si, že nielen mňa – veľmi zaujal a ich argumenty, ktoré uvádzajú, sú naozaj veľmi logické. A k pani poslankyni Rosovej len toľko, ja sa veľmi teším na to, aký návrh dáte na kvalitatívne meranie jednotlivých škôl, objektívne kvalitatívne meranie, čo sa týka regionálneho školstva. Pretože ja ako riaditeľka gymnázia, ale aj učiteľka na základnej škole si to neviem dosť dobre predstaviť. Ale určite ma váš návrh neskôr zaujme... (Sústavne veľký ruch v sále. Prerušenie vystúpenia predsedajúcim.)
Danko, Andrej, predseda NR SR (2019-01-29):
(Zaznievanie gongu. Hlasy v sále.) Poprosím vás, pán poslanec Matovič, keby sme desať minút, máme tu zahraničnú návštevu. Ja sa strašne nerád hanbím za toto, čo tu robíte. (Reakcia z pléna.) Môžte, pán poslanec Matovič (reakcia z pléna), dobre, ja vás prosím, prosím vás, teraz nejde, teraz nejde o vnútroštátny a vnútropolitický boj. Sadnite si, prosím, na miesto, pán poslanec. (Zaznievanie gongu.) Vážené panie poslankyne, vážení páni poslanci, otváram rokovanie 40. schôdze Národnej rady Slovenskej republiky. Na úvod schôdze je pre mňa veľká česť, že môžem privítať na pôde Národnej rady Slovenskej republiky predsedu senátu Poľskej republiky Stanislava Karczewskeho, ktorý je na oficiálnej návšteve Slovenskej republiky. (Potlesk.) Je to pre nás veľká česť a myslím, že naše vynikajúce slovensko-poľské vzťahy si to zaslúžia. Panie poslankyne, páni poslanci, chcem vás požiadať, aby sme sa pred začatím rokovania prezentovali a zistili, či sme sa schopní uznášať. (Prezentácia.) Prítomných 127 poslancov. Teda Národná rada je schopná sa uznášať a môžeme pokračovať v rokovaní. Na 40. schôdzi Národnej rady budú overovateľmi poslanci Róbert Puci a Martin Klus. Náhradníkmi budú poslanci Šuca a pani poslankyňa Cigániková. Na dnešnom rokovacom dni o ospravedlnenie požiadali pán poslanec Beblavý a z dôvodu práceneschopnosti nie sú prítomní pani poslankyňa Bašistová a Ďurovčík. Návrh programu schôdze vám bol rozdaný. Teraz vás prosím, panie poslankyne, páni poslanci, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Prvá prihlásená – pani poslankyňa Remišová. Nech sa páči.
Pčolinský, Peter, poslanec NR SR (2016-09-08):
Ďakujem pekne. Pán kolega Číž, skoro ste ma presvedčili. Niečo si z vašej faktickej vezmem, s niečím nesúhlasím, ale o tom to je, diskutujme. Pán kolega Jarjabek, ja nekritizujem, že bol návrh podaný, ako ste povedali, ja kritizujem spôsob, ako bol podaný, a kritizujem obsah tohto návrhu. Naschvál som nechcel rozoberať zoširoka tento návrh rokovacieho poriadku a určite, určite nemá zmysel, aby som, ako ste sa možno zľakli niektorí, že ho budem čítať celý. To robiť nechcem. Vybral som si naschvál len túto jednu časť o mobilných zariadeniach kvôli tomu, lebo ja ich využívam veľmi často, veľmi intenzívne. Ja s nimi komunikujem s mojimi voličmi na dennodennej báze. Niekoľko hodín denne ja strávim komunikáciou s voličmi práve cez sociálne siete. Preto považujem za naozaj nevyhnutné, a to môžme sa baviť v druhom čítaní, aby práve toto ustanovenie návrhu bolo vypustené. Nechcel som rozoberať do hĺbky to obmedzenie času, nechcel som rozoberať do hĺbky posilnenie kompetencií predsedu Národnej rady. Ale ešte raz zopakujem, ja osobne nechcem nič iné, len si tu nebuďme rovnejší a rovní. Sme tu všetci na jednej lodi, tá loď by mala, možno blbé prirovnanie loď, ale mali by sme, ako ste to mali na bilbordoch, robiť pre ľudí. Len zatiaľ tu robíme, poniektorí, napríklad pán Danko, na svoje ego.
Karahuta, Jaroslav, poslanec NR SR (2023-03-15):
Ďakujem za slovo, pán predsedajúci. Pani poslankyňa, hovorila si o medzinárodných dohovoroch, ktoré nás viažu k takémuto zákonu, ja by som sa chcel spýtať, o aký medzinárodný dohovor sa jedná. Podľa mojej informácie sa jedná o európsky dohovor o krajine z roku 2000, podpísaný 20. októbra vo Florencii, kde sa nejedná o medzinárodný záväzok na úrovni smernice alebo nejakého iného záväzného dokumentu, jedná sa o memorandum podpísané na základe dohody na Rade ministrov, nie je to ani rozhodnutie Európskej komisie. A v tom dohovore sa píšu také zaujímavé veci, že mala by do toho, súčasťou krajinného plánovania mala by byť široká verejnosť. V tomto zákone široká verejnosť maximálne môže nesúhlasiť s ničím, ale je tu taká zaujímavá vec, a to je v článku 5, kde sa píše, že integrovať krajinu do svojich regionálnych, územnoplánovacej koncepcii a tak ďalej, poľnohospodárskych, hospodárskych a ďalších koncepcií, ale toto mi tu chýba. Takže trošku, trošku to nesedí s tým medzinárodným dohovorom, o ktorom, na ktorý sa odvolávame. Po ďalšie, čo sa týka tej širokej diskusie v rámci MPK, podľa mojich informácii až tak súhlasné to nebolo, mám iné informácie z ministerstva pôdohospodárstva, že by boli z toho nadšení, ale čo sa týka tých odborných predpokladov, keď hovoríme, že chýba tam geológia, tak mne tam zásadným spôsobom chýbajú projektanti. Tam vôbec nie sú spomenutí projektanti, čo je, projektanti tí nemôžu byť odborne spôsobilí zúčastňovať sa tohoto krajinného plánovania a si myslím osobne, že tí by tam určite mali byť. Ďakujem.
Blanár, Juraj, podpredseda NR SR (2021-05-04):
Ďakujem, pán spoločný spravodajca. Ďakujem nateraz aj pani ministerke. Prerušujem rokovanie o tomto bode programu. A, vážené panie poslankyne, páni poslanci, o pár minút budeme pokračovať hlasovaním o prerokovaných bodoch. Zatiaľ vyhlasujem päťminútovú prestávku. (Prestávka.) (Po prestávke.)